
|  |  |  |  |
| --- | --- | --- | --- |
| MTY Mielikki Ry Jäsenkirje 3 / 2019 **Iloinen tervehdys Sinulle!** Syksy on jo puolenvälin yli ja aika pian alkaa ilmestyä jouluvaloja maisemaan. Palataan silti vielä ajassa taaksepäin ja mietitään vähän menneitä. Kesällä nautittiin lempeistä ilmoista. Kesäkuussa oltiin viettämässä Mielikin ja Mielen yhteistä jäsenpäivää Tammelassa Wahren opiston mökillä ja elokuussa Valijärvellä. Molemmat jäsenpäivät vetivät ennätysmäärän osallistujia. Syksyn aikana meillä on ollut olohuonevieraita, kuten Marttaliitolta kotitalousneuvoja sadonkorjuuteemalla ”Kaskas kasvikset” ja Finfamilta kouluttaja teemalla ”Syyllisyydestä terveeseen itsekkyyteen”. Elokuvissa käytiin katsomassa Leijonakuningas. Mielikissä on järjestetty myös kävelytapahtuma sekä halloween-nyyttikestit. Viikkotasolla olohuonekäyntejä on seuturyhmät mukaan lukien noin 130 – 150. Se on melkoinen määrä!  Yhdistyksen syyskokous 24.10. valitsi uuden hallituksen ja puheenjohtajan seuraavalle kaudelle 2020. Puheenjohtajaksi valittiin Tom Jäderholm. Uuteen hallitukseen valittiin Maritta Reponen, Kari Tuura, Tanja Helkearo, Niina Peuhkuri, Patrick Lohvansuu ja Mia Ahonen sekä varasijoille Markku Korpi ja Jani Leino. **Paljon onnea valituille!**  Yhdistyksen vuosikokous päätti mm. hallituksen kokouskorvauksien poistamisesta kokonaan ja jäsenmaksujen säilyttämisestä ennallaan. Kokouksessa oli noin 40 jäsentä paikalla. | |  | | --- | | \_\_\_\_ Su 17.11. Kynttilätapahtuma itsemurhan tehneiden muistolle alkaen klo 15 ankkalammin puistossa \_\_\_\_ Ke 20.11. retki Mielenterveysmessuille \_\_\_\_ Ke 11.12. Mielekäs joululauluhetki Forssan kirkossa klo 13.30 alkaen \_\_\_\_ Ma 16.12. Joulupuuro Mielikissä klo 11-13 \_\_\_\_ To 19.12. klo 18 Forssan elävien kuvien teatterissa ”Mestari Cheng” ilmoittautumiset Annelle! | | Mielenterveysyhdistys Mielikki Ry Vapaudenkatu 5 B 18  30100 Forssa  050 464 8868  [www.mtymielikki.fi](http://www.mtymielikki.fi) Facebook mtymielikkiry | |

Jäseniä yhdistyksellä on tällä hetkellä 241 ja jäsenmäärä on nousussa. **Hyvä me!** Jos jäsenmaksusi on maksamatta, voit sen maksaa tilille FI61 5025 0220 1781 07. Laita viestikenttään oma nimesi ja saajaksi MTY Mielikki ry.

Marras-joulukuulle on runsaasti ohjelmaa ja tapahtumia. Ryhmät kokoontuvat joulunalusviikolle asti ja jatkuvat loppiaisen jälkeen normaalisti. Ennen joulua viimeinen olohuone on torstaina 19.12. Jouluviikon Mielikki on kiinni ja vuoden viimeinen olohuone on maanantaina 30.12. klo 11 – 15. Seuturyhmät päättävät omasta aikataulustaan kuntakohtaisesti. Vuoden 2020 ensimmäinen olohuone on torstaina 2.1.2020.

Pikkujoulut kuitataan tänä vuonna Mielikin joulupuurolla ja joulunalusviikon Mika Kaurismäen draamakomedialla ”Mestari Cheng”.

Ohessa on tapahtuma-aikataulu ja lukujärjestys. Muutokset ovat mahdollisia. Jos jokin mietityttää tai haluat ilmoittautua mukaan toimintaan, ota yhteyttä Anneen. Mielikkiluuri (050 464 8868) vastaa varmimmin arkena 9 – 15.

**Aurinkoisin terveisin:**

Sanna toiminnanjohtaja Ari hallituksen puheenjohtaja Anne olohuonevastaava



Seuturyhmät: Maanantaisin Humppilassa Lehtokuja 1 klo 14-16 ja Urjalassa Narikassa klo 15-16.30 Keskiviikkoisin Someron palvelutalolla klo 15-17 Torstaisin Jokioisten nuokkarilla klo 13-15